Συντεταγμένες: 37°58′21″N 23°43′00″E﻿ / ﻿37.972604°N 23.71665°E﻿ / 37.972604; 23.71665

Για άλλες χρήσεις, δείτε: Λόφος (αποσαφήνιση).
Το Αστεροσκοπείο

Ο **Λόφος Νυμφών** ή **Λόφος Αστεροσκοπείου** είναι βραχώδης λόφος της Αθήνας, που βρίσκεται απέναντι από τον Ναό του Ηφαίστου.

Περιγραφή
---------

Ο Λόφος των Νυμφών έχει πάρει το όνομά του στο ομώνυμο ιερό, που υπήρχε στην κορυφή του λόφου κατά τον 6ο αι. π.Χ.. Ο αρχαιολόγος Κ. Πιττάκης το 1835 βρήκε την επιγραφή ΗΙΕΡΟΝ ΝΥΜΦΩΝ/ΔΕΜΟΥ και έτσι συμπέρανε ότι το ιερό ήταν αφιερωμένο στις Νύμφες, που ήταν προστάτιδες της βλάστησης και της γονιμότητας. Από τα μέσα του 5ου αι. π.Χ. λατρεύονταν μαζί με το Δήμο, το λαό δηλαδή που θεοποιήθηκε.

Σήμερα στην κορυφή του λόφου των Νυμφών βρίσκεται το κτήριο του Εθνικού Αστεροσκοπείου Αθηνών, έργο του Θεόφιλου Χάνσεν, που χτίστηκε μεταξύ των ετών 1842-1846 και χρηματοδοτήθηκε από το Γεώργιο Σίνα.

Συνδέεται με τους παρακείμενους λόφους του Φιλοπάππου (Λόφος Μουσών) και της Πνύκας. Στην κορυφή του υπάρχει το κτίριο του Εθνικού Αστεροσκοπείου Αθηνών, το οποίο έχει δώσει το όνομά του στον λόφο και στην παρακείμενη συνοικία. Εκτός από τη συνοικία του αστεροσκοπείου, γύρω από τον λόφο βρίσκονται επίσης οι συνοικίες Θησείο και Πετράλωνα, ενώ ο λόφος χωρίζεται από τον αρχαιολογικό χώρο του Θησείου και της αρχαίας αγοράς από την πεζοδρομημένη οδό Αποστόλου Παύλου.

Εικάζεται ότι στα δυτικά του λόφου βρισκόταν στην αρχαιότητα το χάσμα, όπου εκτελούνταν ή ρίχνονταν τα πτώματα εκτελεσμένων καταδίκων.

Στα δυτικά του λόφου των Νυμφών βρίσκεται η «σπηλιά των κακών αδελφάδων». Σύμφωνα με την παράδοση είναι στοιχειωμένη. Οι «κακές αδελφάδες» είναι η Πανώλη, η Χολέρα και η Ευλογιά, που σκόρπιζαν το θάνατο κατά το παρελθόν στην Αθήνα. Είναι αξιομνημόνευτο ότι από το 1523 έως το 1799 η πανώλη ενέσκηψε στην Αθήνα δέκα φορές και πέθαναν χιλιάδες πολίτες.

Παραπομπές
----------

1. 1 2  «Υπουργείο Πολιτισμού και Αθλητισμού | Δυτικοί λόφοι Αθηνών». *odysseus.culture.gr*. Αρχειοθετήθηκε από το πρωτότυπο στις 20 Οκτωβρίου 2021. Ανακτήθηκε στις 31 Οκτωβρίου 2022.
2. ↑  «Λόφος των Νυμφών - Πνύκα - Λόφος Φιλοπάππου». *Explore Athens*. Ανακτήθηκε στις 31 Οκτωβρίου 2022.
3. ↑  Κατερίνα, Λογοθέτη. «Ήρωες και παρίες». Archaeology & Arts. Ανακτήθηκε στις 28 Απριλίου 2014. [*νεκρός σύνδεσμος*]
4. ↑  «Η λαϊκή παράδοση της Αθήνας. Πώς οι δυνάμεις του Θησέα πέρασαν στον Άγιο Γεώργιο και, του Ποσειδώνα στον Άγιο Νικόλαο. Η "τσουλήθρα της γονιμότητας" και η τυφλή γυναίκα που ονομαζόταν "Πανώλη"». *ΜΗΧΑΝΗ ΤΟΥ ΧΡΟΝΟΥ*. 4 Οκτωβρίου 2020. Ανακτήθηκε στις 31 Οκτωβρίου 2022.
5. ↑  Δακουρά-Βογιατζόγλου, Όλγα. «Λόφοι Πνύκας, Νυμφών, Μουσών «το μεγαλύτερο κέντρο των ξωτικών»» (PDF). *filopappou.files.wordpress.com/2009*. σελίδες 11–12. Ανακτήθηκε στις 31 Οκτωβρίου 2022.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Λόφοι της Αθήνας |
| --- |
|  |
| Οι ιστορικοί επτά | 
* Ακρόπολη
* Άρειος Πάγος
* Λόφος Μουσών (Φιλοπάππου)
* Λόφος Νυμφών (Αστεροσκοπείου)
* Πνύκα
* Λυκαβηττός
* Αγχεσμός (Τουρκοβούνια)
 |
|  |
| Άλλοι | 
* Λόφος Άγρας
* Αρδηττός
* Λόφος Αξιωματικών
* Λόφος Γερμανού
* Λόφος Ελικώνας
* Λόφος Ιππίου Κολωνού
* Λόφος Κυθηρίων
* Λόφος Λαμπράκη
* Λόφος Πατάτσου
* Λόφος Σαλίγγαρου
* Λόφος Σικελίας
* Λόφος Σκουζέ
* Λόφος Στρέφη
* Λόφος Τρουμπάρι
* Λόφος Τσακού
* Λόφος Φινοπούλου
 |

 |